Обществено обсъждане на доклад за екологична
оценка на проект на Областен план за развитие на горските територии в Област Сливен
[bookmark: _GoBack]Днес, 27.02.2026 г., на основание чл. 21, ал. 1, т. 1 от Наредбата за условията и реда за извършване на екологична оценка на планове и програми (Наредбата за ЕО), Министерство на околната среда (МОСВ) съобщава за провеждане на обществено обсъждане на доклад за екологична оценка (ДЕО) на проект на Областен план за развитие на горските територии в Област Сливен, с приложения към него, с възложител Регионална дирекция по горите - Сливен.
ОБЯВА
ЗА ПРОВЕЖДАНЕ НА ОБЩЕСТВЕНО ОБСЪЖДАНЕ НА ДОКЛАД ЗА ЕКОЛОГИЧНА
ОЦЕНКА (ДЕО) НА ПРОЕКТ НА „ОБЛАСТЕН ПЛАН ЗА РАЗВИТИЕ НА ГОРСКИТЕ
 ТЕРИТОРИИ В ОБЛАСТ СЛИВЕН“

УВАЖАЕМИ ГОСПОЖИ И ГОСПОДА,
Във връзка с изработения Доклад за екологична оценка (ЕО) на горепосочения план и съгласно чл. 20, ал. 2, т. 5 на Наредбата за условията и реда за извършване на екологична оценка на планове и програми, Ви уведомяваме, че РЕГИОНАЛНА ДИРЕКЦИЯ ПО ГОРИТЕ - СЛИВЕН обявява провеждане на ОБЩЕСТВЕНО ОБСЪЖДАНЕ на горепосочените документи на 30 И 31.03.2026 г. в четирите общини на територията на Област Сливен, както следва:
· Община Твърдица – на 30.03.2026 г. от 11:00 часа в сградата на ТП ДГС Твърдица на адрес: гр. Твърдица, ул. „Балкан“ № 29
· Община Нова Загора – на 30.03.2026 г. от 14:30 часа в сградата на Община Нова Загора на адрес: гр. Нова Загора, ул. „24-ти май“ № 1
· Община Котел – на 31.03.2026 г. от 11:00 часа в сградата на ТП ДГС Котел на адрес: гр. Котел, ул. „Проф. Павлов“ № 5
· Община Сливен – на 31.03.2026 г. от 14:30 часа в сградата на РДГ Сливен на адрес: гр. Сливен, ул. „Орешака“ № 15А. 
На основание чл. 21, ал. 1 и ал.2 на Наредбата за условията и реда за извършване на екологична оценка на планове и програми (Наредбата за ЕО), Регионална дирекция по горите – Сливен  определя място за публичен достъп на Предварителния проект на ОБЛАСТЕН ПЛАН ЗА РАЗВИТИЕ НА ГОРСКИТЕ ТЕРИТОРИИ В ОБЛАСТ СЛИВЕН и на изработения ДОКЛАД ЗА ЕКОЛОГИЧНА ОЦЕНКА (ДЕО) с НЕТЕХНИЧЕСКОТО РЕЗЮМЕ към него, както следва:
1: СГРАДАТА НА РЕГИОНАЛНА ДИРЕКЦИЯ ПО ГОРИТЕ – СЛИВЕН  
Пълен пощенски адрес: Сливен 8800, ул. „Орешака“ № 15А, ет. 2 - Всеки работен ден (понеделник-петък) от 13:00 часа до 16:00 часа, Лице за контакти: инж. Кремена Атанасова – гл. експерт в РДГ Сливен, тел:+359 44 62 29 45;
Начален срок за запознаване с проекта за ОБЛАСТЕН ПЛАН ЗА РАЗВИТИЕ НА ГОРСКИТЕ ТЕРИТОРИИ В ОБЛАСТ СЛИВЕН и доклада за ЕО с всички приложения и материалите към него:
26.02.2026 г.
Краен срок: 27.03.2026 г. (Осигурен публичен достъп за запознаване с документите - 30 календарни дни).
Документацията, предмет на общественото обсъждане, може да се види и на следната интернет страница http://sliven.iag.bg/ 
Срещата за общественото обсъждане се провежда след като са приключили консултациите на ДЕО по чл. 20, ал. 1 на Наредбата за ЕО.
Срещата ще се ръководи от Възложителя – Регионална дирекция по горите – Сливен. Възложителят е осигурил присъствието на срещата на представител на проектантския колектив и на ръководителя, изработили Доклада за екологична оценка.
